दोस्रो चरणको चु्नावलाई लक्षित गरी विभिन्न जिल्लामा हिंसात्मक घटना बढिरहेका बेला सिन्धुलीमा पनि सुरक्षा व्यवस्था थप मजबुत पारिएको छ । जिल्ला प्रहरी कार्यालय सिन्धुलीका प्रहरी उपरिक्षक टिका बहादुर केसीका अनुसार जिल्लामा शान्ति सुरक्षाका लागि नेपाली सेना, नेपाल प्रहरी राष्ट्रिय अनुसन्धान विभाग , सशस्त्र प्रहरी , मोवाइल टोली र म्यादी प्रहरी परिचालन गरिएको छ । जिल्ला भरी २ हजार १ सयको हाराहारीमा सुरक्षाकर्मी खटाइएको उनले जानकारी दिए ।
